ગુણવત્તા વર્તુળ એ એક નાનું જુથ હોય છે કે જેમાં ૬થી માંડીને ૧૨ કર્મચારીઓ એક સમાન કામ કરે છે અને તેઓ સ્વેચ્છિકપણે ઉત્કૃષ્ટતા હાંસલ કરવા તેમજ જાળવવા માટે, કાર્ય સંબંધી પ્રશ્નો મુલવવા તથા હલ કરવા કે જેથી કર્મચારી તેમજ સંસ્થા પરસ્પર ઉપર ઉઠી શકે તે માટે વિવિધ પધ્ધતિ અખત્યાર કરી પોતાનાં કામકાજમાં/કામનાં ક્ષેત્રમાં સુધારા શોધી કાઢવા નિયમીત મળે છે. ગુણવત્તા વર્તુળ એ માનવ બળમાં રહેલ સર્જનાત્મક તથા નવિનીકરણ હાંસલ કરવાનો વિશિષ્ઠ માર્ગ છે. ગુણવત્તા વર્તુળ અભિગમ વર્ષ 1980નાં સમયગાળા દરમ્યાન સૌથી અધિક પ્રચલીત રહેલ, ત્યાર બાદ કર્મચારી સમાવિષ્ઠ જુથ અને કાઇઝન જુથ કાર્યક્રમ આગળ ધપતા રહ્યા. ગુળવત્તા વર્તુળ સૌ પ્રથમ વર્ષ 1962માં જાપાનની નિપોન વાયરલેસ એન્ડ ટેલીગ્રાફ કંપની ખાતે રજુ થયું. ગુણવત્તા વર્તુળ એ લાક્ષણિકપણે ઘણુખરુ ઔપચારિક જુથ છે. કંપનીનાં સમય દરમ્યાન તેઓ નિયમીતપણે મળે છે અને સક્ષમ વ્યક્તિ, કે જે ઘણુ ખરુ ફેસીલીટેટર-સવલત કરનાર કે આગળ ધપાવનારનું પદ ધરાવે છે તેનાં, દ્વારા પ્રશિક્ષણ પુરુ પાડવામાં આવે છે. ફેસીલીટેટર કર્મચારી સંબંધી વિભાગ યા ઔદ્યોગિક માનવીય સંબંધો કે માનવસંશાધન વિભાગનો હોય છે અને માનવીય તત્વો અને અન્ય પ્રશ્ન ઓળખ, માહિતી પ્રાપ્તિ અને વિશ્લેષણ, આંકડાશાસ્ત્રની મુળભુત આવડત અને નિરાકરણ ઉપલબ્ધ્ધિનાં વિષયમાં ખાસ પ્રશિક્ષીત થયેલ હોય છે. ગુણવત્તા વર્તુળો સામાન્યત: જે ચાહે તે વિષય હાથ ધરી શકવાને મુક્ત હોય છે. (સિવાય કે પગાર, તથા કર્મચારીની નિમણુક અને શરતો, કારણ કે તે નક્કી કરવા માટે અન્ય માર્ગ-વિધીઓ હોય છે કે જે દ્વારા ઘણુખરું આ બાબત ધ્યાને લેવાય છે. )